กองทุนการออมแห่งชาติ ร่วมกับไปรษณีย์ไทย เพิ่มช่องทางส่งเงินออมให้สมาชิก
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. ร่วมกับไปรษณีย์ไทย เพิ่มหน่วยบริการแก่สมาชิกผ่านเครือข่ายที่ทำการไปรษณีย์และเคาน์เตอร์ไปรษณีย์กว่า 1,500 แห่งทั่วประเทศ เริ่ม 1 กันยายนนี้เป็นต้นไป ให้สมาชิกสามารถออมเงินได้สะดวกมากยิ่งขึ้นและฟรีค่าธรรมเนียมสำหรับสมาชิก กอช. ที่ต้องการนำส่งเงินออมสะสม เพียงแจ้งเลขบัตรประชาชน 13 หลัก หรือนำบัตรประชาชนตัวจริงมาแสดง หรือยื่นบาร์โค้ดในแอปพลิเคชัน กอช. เพื่อทำรายการ โดยสามารถนำส่งเงินออมสะสม ตั้งแต่ 50 บาทขึ้นไป สูงสุดไม่เกิน 13,200 บาท/ปี (เงื่อนไขเป็นไปตามที่ พ.ร.บ. กอช. กำหนด) สมาชิกสามารถดูยอดเงินออมสะสม เงินสมทบที่ได้จากรัฐผ่านแอปพลิเคชัน กอช. ได้ด้วยตนเอง